b'\n_START_ARTICLE_\nNatrijev acetat\n_START_SECTION_\nIndustrija\n_START_PARAGRAPH_\nNatrijev acetat se uporablja v tekstilni industriji za nevtralizacijo \xc5\xbeveplove kisline. Slu\xc5\xbei kot dodatek pri kromovem strojenju in pri vulkanizaciji sinteti\xc4\x8dne gume. V predelavi bomba\xc5\xbea se uporablja za prepre\xc4\x8devanje stati\xc4\x8dne elektrike pri proizvodnji bomba\xc5\xbenih blazinic.\n_START_SECTION_\nDodelava betona\n_START_PARAGRAPH_\nNatrijev acetat se uporablja za ubla\xc5\xbeitev po\xc5\xa1kodb betonskih konstrukcij zaradi vdiranja vode v razpoke. Deluje kot tesnilo za vdor, obenem pa je okolju prijaznej\xc5\xa1i in cenej\xc5\xa1i kot obi\xc4\x8dajno uporabljena alternatva iz epoksi smol.\n_START_SECTION_\nHrana\n_START_PARAGRAPH_\nNatrijev acetat se dodaja v hrano za izbolj\xc5\xa1anje okusa. Pogosto ga sre\xc4\x8damo v \xc4\x8dipsu, ki ima slano-kisel okus. Poznamo ga pod oznako E262.\n_START_SECTION_\nPuferske lastnosti\n_START_PARAGRAPH_\nKot konjugirana baza ocetne kisline, lahko raztopina natrijevega acetata in ocetne kisline deluje kot pufer, ki da relativno konstantno vrednost pH. To je uporabno zlasti v biokemi\xc4\x8dnih aplikacijah, kjer so reakcije odvisne od pH v rahlo kislem obmo\xc4\x8dju (pH 4-6).\n_START_SECTION_\nGrelne blazinice\n_START_PARAGRAPH_\nNatrijev acetat se prav tako uporablja pri grelnih blazinah, ro\xc4\x8dnih grelnikih in za vro\xc4\x8di led. Natrijev acetat trihidrat se stali pri 58.4 \xc2\xb0C. Ko jo segrevamo \xc4\x8dez mejo tali\xc5\xa1\xc4\x8da in nato ohladimo, postane vodna raztopina prenasi\xc4\x8dena. Snov se lahko ohladi na sobno temperaturo brez tvorjenja kristalov. S pritiskom na kovinsko plo\xc5\xa1\xc4\x8dico v snovi se spro\xc5\xbei eksotermna kristalizacija v trdno stanje. Pri tem se spro\xc5\xbei med 264-289 kJ/kg toplote. V nasprtju z drugimi grelnimi blazinicami, kjer je proces nereverzibilen, se pri natrijevem acetatu s potopitvijo v vro\xc4\x8do teko\xc4\x8dino proces ponovi. Potrebno je blazinice pustiti toliko \xc4\x8dasa v vro\xc4\x8di raztopni, da se kristali popolnoma raztopijo in jih nato po\xc4\x8dasi ohlajati na sobno temperaturo.\n_START_SECTION_\nPriprava\n_START_PARAGRAPH_\nZa laboratorijsko uporabo je natrijev acetat poceni in ga po navadi kupijo, namesto da bi ga sintetizirali. V\xc4\x8dasih se ga proizvaja v laboratorijskem poskusu z reakcijo spremenjive ocetne kisline (po navadi 5-8\xc2\xa0% raztopina znana kot kis) z natrijevim karbonatom (pralni pra\xc5\xa1ek), natrijevim bikarbonatom| (soda bikarbona) ali natrijevim hidroksidom. Pri vsakem od teh procesov dobimo natrijev acetat in vodo.'